Бөрйән районы

Әбделмәмбәт урта дөйөм белем биреү мәктәбенең

Килдеғол филиалы

Эссе

Һуғышҡа китер алдынан уйланыуҙар

(Я. Хамматов "Төньяҡ амурҙары”)

Эшләне: Көмөшбаева Розалия, 8-се класс уҡыусыһы

Етәксеһе: Яхин Ринат Фазылйән улы, тарих уҡытыусыһы

2022

(Я. Хамматов "Төньяҡ амурҙары”)  
 Һуғышҡа китер алдынан уйланыуҙар  
 Эссе  
  
 Һуғыш...Бынан да мәрхәмәтһеҙерәк, вәхишерәк нимә бар икән донъяла!?  
Кешелек тарихында һуғыш тынғаны юҡ. Ер шарының әле бер, әле икенсе ерендә һуғыштар булып тора. Һуғыш...Был һүҙәрҙе ишетеү менән бөтә тәнемде ток һуҡҡандай, һулышым туҡтап ҡалғандай,өнһөҙ ҡолағандай булам. Мин ул һуғышты үҙ күҙҙәрем менән күрмәһәм дә күпме кинолар ҡарап,тарих фәне буйынса, атай-әсәйем һам өләсәйем һөйләгәндәре аша беләм. Был бит ҡот осҡос фажиғә!  
 1941 йылдың 22 июне, бөтә кеше рәхәтләнеп йоҡлағанда,таң һыҙылғанда Бөйөк Ватан һуғышы башлана. Бесән мәле. Бер ниндәй ҡайғыһыҙ йәшәп, балалар тәрбиәләп, бесән эшләп йөрөгән ҡарт өләсәйем менән ҡарт олатайымдың йөрәген "Һуғыш сыҡҡан" тигән яман хәбәр телеп үтә. “Нисек була инде ул!? Минһеҙ нисек йәшәрҙәр? Кем ярҙам итер? Әле бит йәшәп тә өлгөрмәнек бит! “- тигән мең төрлө уй башыңда буталғандыр... "Ил ҡайғыһы-ир ҡайғыһы",ҡасып бармай ҡалыр хәл юҡ,”- тип ҡарт олатайым Буранов Моталлап һуғышҡа китә. Уның ҡулынан килмәгән эш булмаған, барыһын да эшләй белгән. Үҙе Һуғышта батырҙарса һуғышып һәләк була. Ә уның өлкән улы һуғышта ҡатнашып иҫән-һау әйләнеп ҡайта. Ул минең апам - Буранов Халиҡ Моталлап улы.  
 Беҙҙең яҡты киләсәк өсөн уларҙың береһе ҡарт олатайым-яу яланында дошмандарҙы дөмөктөрһә, икенсеһе - ҡарт өләсәйем тылда үҙ көсөн түгә.Бөйөк Ватан һуғышында ҡорбан булған ҡарт олатайымдың яҡты иҫтәлеген хөрмәтләү, уның хаҡында хәтирәләр һаҡлау-ул минең һәм туғандарымдың бурысы.

“ Һәр саҡ беҙгә ҡояш көлөп ҡарай.  
 Һәр саҡ беҙҙең зәңгәр күгебеҙ,  
 Беҙ-йәш быуын-  
 Дары еҫен белмәй үҫербеҙ.”- тип 9 май Еңеү көнөн билдәләй торғайныҡ.

Һәм беҙҙең быуынға ла һуғыш шауҡымы ҡағылды. Быйыл февраль айында Украинала һуғыш башланды. Был махсус операцияла беҙҙең ил, республика, район һәм ауылдарҙан бик күп ир-егеттәр ҡатнаша.Үкенеска күрә һәләк булыусы һалдаттар бар.Безҙең йәштәш балаларҙың атайҙары,ағайҙары әлеге ваҡытта һуғышҡа киттеләр.Улдарын юғалтҡан әсәйҙәрҙең, атайҙарын ерләгән балаларҙың ҡайғылары сикһеҙ. Һуғышта йөрөгән атайҙар балаларын, ғаиләһен һағынып уйлап борсолаларҙыр. Ил етәкселәге һуғышта ҡатнашҡан ир-егеттәрҙең ғаиләләренә төрлө яҡлап ярҙам итә,улар өсөн льготалар булдырылған, уларҙың иҫтәлеген мәңгеләштереп хәтерташтар асыла, матди ярҙам күрһәтелә.  
 Бындай мәғәнәһеҙ һуғыштар бер ваҡытта ла булмаһын ине. Илдәр тыныс булһын,тиҙерәк һуғыш бөтһөн, атай-ағайҙар тыуған йорттарына иҫән-һау әйләнеп ҡайтһындар!